Hotchkiss Modèle 1914

KinnigBroDoareMindrailherezMont en-droTennata dre amprest gazoù, pistonMunisionoù8 mm LebelAdstumm e 11 mm GrasProduerienHotchkissMare produiñ1914 - 1920Niver produetOuzhpenn 65.000Perzhioù teknikelMas (hep kartouchenn)23,6 kgHirder1.270 mmHirder ar c'hanol770 mmTizh mont e-maez ar boledoù724 m/sLusk-tennañ teorikelEtre 450 ha 600 tenn/mn (lusk reoliek)Endalc'hBandennadoù reut 24 pe 30 kartouchennLezennRummad e Bro-C'hallA
An Hotchkiss Mle 1914, pe Mitrailleuse Hotchkiss modèle 1914 hervez hec'h anv ofisiel en arme c'hall, a oa ur vindrailherez produet gant an embregerezh gall Hotchkiss etre 1914 ha 1920. Unan eus an armoù-tan hiniennel pennañ implijet gant an arme c'hall e voe da vare ar Brezel-bed Kentañ McNAB Chris, Armes à feu Encyclopédie visuelle, L'Imprévu, 2022, p. 246.

 Deskrivadur 
Deveret e oa an Hotchkiss Mle 1914 eus ar mindrailherezioù Hotchkiss 1900 hag Hotchkiss 1909 implijet gant an arme c'hall e deroù an  kantved. Mindrailherezioù yenaet dre aer e oant, kambret evit ar c'hartouchennoù standart 8 mm Lebel implijet er fuzuilhoù Lebel. Pourveziet e oant gant bandennadoù reut 24 pe 30 kartouchenn. Ar sistem-mañ a zegase kudennoù a-wechoù pa veze labezet pe lousaet ar bandennoù. Un nebeud kemmoù a voe degaset war ar stumm 1914 : kreñvaet e voe ar piston, tennet al lamm hag ar sistem surentez kuit en o zouez. E 1916 e voe gwellaet c'hoazh an arm en ur ouzhpennañ da skouer un toull-heñchañ evit bandennadoù kartouchennoù soupl, ur saziladur evit biñsañ ur c'huzh-tan war veg ar c'hanol, hag ur c'houch brasaet Mitrailleuses Hotchkiss war mitrailleuses.fr (lennet d'ar 07/09/2024).

 Implij 
An Hotchkiss 1914 kentañ a voe produet e miz Kerzu 1914. Kemer a reas da vat plas  ar mindrailherezioù Saint-Étienne Modèle 1907 hag Hotchkiss Mle 1909 e 1916 hepken, pa zivizas an arme c'hall e vije urzhiet kalz muioc'h evit a-raok. Ouzhpenn d'an arme c'hall e voe implijet gant an American Expeditionary Forces etre 1917 ha 1918. Ur stumm brasaet eus an Hotchkiss 1914, kambret e 11 mm Gras, a voe savet evit bezañ montet war ar c'hirri-nij brezel. Un nebeud kantadoù anezhe a voe produet hepken.

Abalamour d'ar stokoù munisionoù 8 mm divent a chome goude ar brezel, ne voe ket klasket erlec'hiañ an Hotchkiss 1914 diouzhtu en arme c'hall, ha chom a reas e servij betek ar bloavezhioù 1930. Skouerennoù anezhe a servijas e deroù an Eil Brezel-bed. Implijet e voe ivez gant an daou du da vare brezel diabarzh Spagn HOWSON Gerald, Arms for Spain, St Martin's Press, 1998 (lenn enlinenn). Meur a adstumm a voe produet evit broioù a bep seurt, ha int kambret e kalibroù all a-wechoù.

 Liammoù diavaez 
 Tresadennoù pezhioù un Hotchkiss Mle 1914 war lec'hienn Mirdi an Arme Pariz
  Deskrivadur dre ar munud, fotoioù ha tresadennoù pezhioù an Hotchkiss 1914 war al lec'hienn Armement Réglementaire français.

 Daveennoù 

Rummad:Mindrailherezioù
Rummad:Armoù Bro-C'hall
Rummad:Armoù ar Brezel-bed Kentañ
Rummad:Armoù Brezel Spagn
Rummad:Armoù an Eil Brezel-bed